

**ΕΛΛΗΝΙΚΗ ΔΗΜΟΚΡΑΤΙΑ Α. Μ. 5/2022**

## ΝΟΜΟΣ ΗΡΑΚΛΕΙΟΥ

**ΔΗΜΟΣ ΜΑΛΕΒΙΖΙΟΥ**

**ΔΝΣΗ ΚΑΘΑΡΙΟΤΗΤΑΣ & ΑΝΑΚΥΚΛΩΣΗΣ**

**K.A.: 20.6117.0002**

**Cpv: 90.511.000-2**

**ΜΕΛΕΤΗ ΓΙΑ ΤΗΝ ΠΑΡΟΧΗ ΥΠΗΡΕΣΙΩΝ**

**«ΑΠΟΚΟΜΜΙΔΗ ΑΠΟΡΡΙΜΜΑΤΩΝ ΣΤΗ ΔΗΜΟΤΙΚΗ ΕΝΟΤΗΤΑ ΚΡΟΥΣΩΝΑ»**

## ΠΡΟΫΠΟΛΟΓΙΣΜΟΣ (χωρίς Φ.Π.Α. 24%):

**76.000,00€**

**ΠΡΟΫΠΟΛΟΓΙΣΜΟΣ (με Φ.Π.Α. 24%):**

**94.240,00€**

**ΠΕΡΙΕΧΟΜΕΝΑ**

1. Τεχνική Περιγραφή – τεχνικές προδιαγραφές
2. Τιμολόγιο Μελέτης -Προϋπολογισμός
3. Συγγραφή υποχρεώσεων
4. Έντυπο οικονομικής προσφοράς



## ΕΛΛΗΝΙΚΗ ΔΗΜΟΚΡΑΤΙΑ ΥΠΗΡΕΣΙΑ: «ΑΠΟΚΟΜΜΙΔΗ ΑΠΟΡΡΙΜΜΑΤΩΝ

## ΝΟΜΟΣ ΗΡΑΚΛΕΙΟΥ ΣΤΗ Δ. Ε. ΚΡΟΥΣΩΝΑ»

**ΔΗΜΟΣ ΜΑΛΕΒΙΖΙΟΥ**

**ΔΝΣΗ ΚΑΘΑΡΙΟΤΗΤΑΣ & ΑΝΑΚΥΚΛΩΣΗΣ**

# Τεχνική Περιγραφή – Τεχνικές Προδιαγραφές

Η παρούσα μελέτη, προϋπολογισμού **94.240,00€** (συμπεριλαμβανομένου του Φ.Π.Α. 24%) αφορά στην παροχή της υπηρεσίας για την αποκομιδή των απορριμμάτων **ΣΤΗ ΔΗΜΟΤΙΚΗ ΕΝΟΤΗΤΑ ΚΡΟΥΣΩΝΑ** και ειδικότερα (Δημοτική Κοινότητα Κρουσώνα – Κιθαρίδα, το Κέντρο Ειδικών Παιδιών «Ο ΑΓΙΟΣ ΣΠΥΡΙΔΩΝ» και τις παρακάτω Τοπικές Κοινότητες Κορφών, Σάρχου και Λουτρακίου (Ανω & Κάτω & Ιερά Μονή Αγίων Πάντων και συγκεκριμένα για τα δρομολόγια όπως πραγματοποιούνται στους παραπάνω οικισμούς, σύμφωνα με το πρόγραμμα, που επισυνάπτεται στην παρούσα μελέτη.

Ο ανάδοχος εκτός από την αποκομιδή είναι υποχρεωμένος για τη μεταφορά των απορριμμάτων και στερεών απορριμμάτων στον ΧΥΤΑ ΠΕΡΑ ΓΑΛΗΝΩΝ.

Η διάρκεια της σύμβασης θα είναι για **ένα (1) έτος** από την υπογραφή της σύμβασης και την ανάρτησή της στο ΚΗΜΔΗΣ..

## ΑΠΟΚΟΜΙΔΗ ΑΣΤΙΚΩΝ ΑΠΟΡΡΙΜΜΑΤΩΝ

Ο Ανάδοχος θα διαθέσει κατάλληλο/α απορριμματοφόρο/α για τις ανάγκες αποκομιδής απορριμμάτων στους ανωτέρω οικισμούς (στενοί δρόμοι) όπως και το κατάλληλο προσωπικό για την αποκομιδή των απορριμμάτων.

Η συχνότητα περισυλλογής απορριμμάτων θα εκτελείται μέχρι τη λήξη της σύμβασης και θα είναι τουλάχιστον τρείς (-3-) φορές τη βδομάδα, με ελάχιστο κενό μίας ημέρας μεταξύ τους και τυχόν έκτακτες ανάγκες θα καλύπτονται όποτε ζητηθούν ή προκύψουν.

Η συλλογή και αποκομιδή απορριμμάτων και αδρανών υλικών με κατάλληλα μέσα, θα γίνεται περιφερειακά και εσωτερικά όλων των χωριών της ΔΕ Κρουσώνα και να μεταφέρονται στο ΧΥΤΑ (περιοχή ΠΕΡΑ ΓΑΛΗΝΟΥΣ).

Ο ανάδοχος είναι υποχρεωμένος να παραλαμβάνει τους κάδους από τους χώρους που έχουν τοποθετηθεί και έχει την ευθύνη συντήρησής τους και παράδοση με τη λήξη της σύμβασης σε καλή κατάσταση.

Επίσης έχει την ευθύνη καθαρισμού (πλύσιμο) των κάδων απορριμμάτων , τουλάχιστον μία -1- φορά το μήνα τους καλοκαιρινούς μήνες και μία φορά ανά δίμηνο του χειμερινούς μήνες και θα τελεί πάντοτε υπό την εποπτεία της Υπηρεσίας καθαριότητας του Δήμου, του αρμόδιου Αντιδημάρχου Καθαριότητας, των Προέδρων των Τοπικών Κοινοτήτων και οφείλει πάντοτε να συμμορφώνεται προς τις εντολές, υποδείξεις και οδηγίες των παραπάνω.

Ο όγκος αποκομιδής των απορριμμάτων από τη ΔΕ Κρουσώνα προβλέπεται κατά προσέγγιση σε 1.300 τόνους ετησίως. Η δαπάνη εναπόθεσης των απορριμμάτων στον ΧΥΤΑ θα επιβαρύνει τον Δήμο Μαλεβιζίου και μέχρι την ποσότητα των 1.300 τόνων. Οποιαδήποτε δαπάνη προκύψει από τυχόν υπέρβαση της ποσότητας αυτής θα βαρύνει τον ιδιώτη εργολάβο και θα καταβάλλεται απ’ αυτόν κατόπιν σχετικής εισήγησης της αρμόδιας Δνσης Καθαριότητας και Ανακύκλωσης.

Ο ανάδοχος θα πρέπει να διαθέτει:

1. Άδεια συλλογής μεταφοράς αποβλήτων σε επίπεδο Νομού Ηρακλείου ή Περιφέρειας Κρήτης σε ισχύ, από τις αρμόδιες αρχές.
2. Πιστοποιητικά περιβαλλοντικής ποιότητας και διαχείρισης σύμφωνα με το αντικείμενο του διαγωνισμού και συγκεκριμένα :

* Εν ισχύ Πιστοποιητικό Συμμόρφωσης εφαρμογής Συστήματος Διαχείρισης Ποιότητας με το διεθνές πρότυπο **ISO 9001:2008** ή αντίστοιχο από αναγνωρισμένο φορέα πιστοποίησης
* Εν ισχύ Πιστοποιητικό για σύστημα Περιβαλλοντικής Διαχείρισης **ISO 14001** ή αντίστοιχο από αναγνωρισμένο φορέα πιστοποίησης
* Εν ισχύ Πιστοποιητικό Υγιεινής και Ασφάλειας **OHSAS 18001** ή αντίστοιχο από αναγνωρισμένο φορέα πιστοποίησης.

1. Το ελάχιστο προσωπικόπου θα πρέπει να διατεθεί είναι ένας -1- οδηγός και δύο -2- εργάτες καθαριότητας και ανάλογο προσωπικό σε τυχόν έκτακτες ανάγκες.
2. Ο ελάχιστος μηχανολογικός εξοπλισμόςπου απαιτείται είναι:

* Ένα -1- Φορτηγό συρόμενο IX για την αποκομιδή στερεών μη επικινδύνων απορριμμάτων με σύστημα αφαιρούμενου αμαξώματος με γάντζο μικτού βάρους 40 τόνων
* Ένα-1- ΙΧ φορτηγό απορριμματοφόρο για την αποκομιδή απορριμμάτων με ελάχιστο ωφέλιμο φορτίο 9,5 τόνων
* Ένα -1- φορτηγό ΙΧ κλειστού τύπου ανατρεπόμενο για την αποκομιδή με ωφέλιμο φορτίο 710 kg
* Ένα- 1- αυτοκινούμενο πλυντήριο κάδων
* Ένα (1) δορυφορικό αυτοκίνητο με ωφέλιμο φορτίο 300 kg
* Ένα (1) αφαιρούμενο αμάξωμα με αριθμό σειρά κάδων (για μεταφορά κοντέινερ – κάδοι ογκωδών απορριμμάτων απορριμμάτων με ελάχιστο ωφέλιμο φορτίο 9,0 τόνων
* Δέκα (10) κοντέινερ – κάδοι ογκωδών απορριμμάτων χωρητικότητας 7 (επτά) κυβικών.

**Ο Συντάξας ΘΕΩΡΗΘΗΚΕ**

## Γάζι 23/06/2022

**Ο Προϊσταμένος Δ/νσης**

**Τζεδάκης Κωνσταντίνος**

**Τζεδάκης Κωνσταντίνος**



## ΕΛΛΗΝΙΚΗ ΔΗΜΟΚΡΑΤΙΑ ΥΠΗΡΕΣΙΑ: «ΑΠΟΚΟΜΜΙΔΗ ΑΠΟΡΡΙΜΜΑΤΩΝ

## ΝΟΜΟΣ ΗΡΑΚΛΕΙΟΥ ΣΤΗ Δ. Ε. ΚΡΟΥΣΩΝΑ»

**ΔΗΜΟΣ ΜΑΛΕΒΙΖΙΟΥ**

**ΔΝΣΗ ΚΑΘΑΡΙΟΤΗΤΑΣ & ΑΝΑΚΥΚΛΩΣΗΣ**

**Τιμολόγιο Μελέτης - Προύπολογισμός**

**Αρθρο 1ο**

**Αποκομιδή απορριμμάτων**

Η παροχή της υπηρεσίας που περιλαμβάνεται στο παρόν άρθρο περιλαμβάνει την αποκομιδή των απορριμμάτων όπως περιγράφεται παραπάνω.

Το κόστος κίνησης υπολογίζεται για:

* Ένα (1) Φορτηγό συρόμενο IX για την αποκομιδή στερεών μη επικινδύνων

απορριμμάτων με σύστημα αφαιρούμενου αμαξώματος με γάντζο μικτού

βάρους 40 τόνων

* Ένα (1) ΙΧ φορτηγό απορριμματοφόρο για την αποκομιδή απορριμμάτων με

ελάχιστο ωφέλιμο φορτίο 9,5 τόνων

* Ένα (1) φορτηγό ΙΧ κλειστού τύπου ανατρεπόμενο για την αποκομιδή με

ωφέλιμο φορτίο 710 kg

* Ένα (1) αυτοκινούμενο πλυντήριο κάδων
* Ένα (1) δορυφορικό αυτοκίνητο με ωφέλιμο φορτίο 300 kg
* Ένα (1) αφαιρούμενο αμάξωμα με αριθμό σειρά κάδων (για μεταφορά κοντέινερ – κάδοι ογκωδών απορριμμάτων απορριμμάτων με ελάχιστο ωφέλιμο φορτίο 9,0 τόνων
* Δέκα (10) κοντέινερ – κάδοι ογκωδών απορριμμάτων χωρητικότητας

7 (επτά) κυβικών.

τα οποία είναι επανδρωμένα με πλήρωμα 3 ατόμων (1 οδηγός και 2 βοηθοί)

Τα κόστη τα οποία συνδέονται με την αποκομιδή των απορριμμάτων αναλύονται ως εξής:

* Κόστος καυσίμου θεωρείται ίσο με 2,00€/lt
* Κατανάλωση καυσίμου ίση με 0,70-0,75 lt/km
* Κόστος που προέρχεται από φυσιολογικές φθορές λόγω κίνησης και προγραμματισμένη συντήρηση (αλλαγή λαδιών, φίλτρων, φθορά ελαστικών, αποκατάσταση βλαβών)
* Κόστος εργατοώρας οδηγού και βοηθητικού προσωπικού 8ωρης απασχόλησης συμπεριλαμβανομένου των αργιών, Σαββάτου, επιδομάτων, αδειών, κόστους ασφάλισης εργαζομένων και κόστους ασφάλισης εργοδότη με βάση την ισχύουσα Συλλογική Σύμβαση Εργασίας .

**Αρθρο 2ο**

**Λοιπά κόστη**

Σαν λοιπά κόστη υπολογίζονται συνδυασμένα τα παρακάτω:

* Οι αποσβέσεις εξοπλισμού
* Το κόστος της επιστασίας, συντονισμού και της επίβλεψης των εργασιών. Το κόστος για την απόσβεση του εξοπλισμού αλλά και για την επιστασία, τον συντονισμό και την επίβλεψη των εργασιών.

Η ανάλυση του κόστους που σχετίζεται με την αποκομιδή των απορριμμάτων για το έτος παρουσιάζεται στον παρακάτω πίνακα:

|  |
| --- |
| Κόστος για την αποκομιδή των απορριμμάτων |

|  |  |
| --- | --- |
| Κόστος καυσίμων : Φορτηγό συρόμενο | 4φορές/μήνα\*12μήνες\*80km\*0,75Lt/km\*2,00€/lt = **5.760,00€** |
| Κόστος καυσίμων : φορτηγό απορριμματοφόρο | 12φορές/μήνα\*12μήνες\*67km\*0,70Lt/km\*2,00€/lt= **13.507,20€** |
| Κόστος καυσίμων : φορτηγό ΙΧ κλειστού τύπου ανατρεπόμενο | 12φορές/μήνα\*12μήνες\*14km\*0,70Lt/km\*2,00€/lt= **2.822,40€** |
| Κόστος καυσίμων : Δορυφορικό αυτοκίνητο | 12φορές/μήνα\*12μήνες\*13km\*0,70Lt/km\*2,00€/lt= **2.620,80€** |
| Κόστος καυσίμων : αυτοκινούμενο πλυντήριο κάδων | 6 φορές/’ετος\*67km \*0,70Lt/km\*2,00€/lt =**562,80€** |
| Κόστος καυσίμων :  αλυσιδάκι SKIP LODER | 2φορές/μηνα\*12μήνες \*40km\*0,70Lt/km\*2,00€/lt =**1.344,00€** |
| Κόστος Λιπαντικών : | **26.617,20€** (συνολικό κόστος καυσίμων) \* 5,25% = **1.397,40€** |
| Κόστος ασφάλισης : | **2.000,00€** |
| Κόστος συντήρησης : | **8.000,00€** |
| Κόστος κοντέινερ – κάδοι απορριμμάτων για στερεά ογκώδη | **3.000,00€** |
| Κόστος Προσωπικού ( 1 οδηγός Α/Φ & 2 εργάτες αποκομιδής) | **29.000 €/έτος** |
| Λοιπά κόστη: Το κόστος της επιστασίας, συντονισμού και της επίβλεψης των εργασιών. | **5.985,40€** |
| Συνολικό ετήσιο κόστος : | **76.000,00€** |
| ΦΠΑ 24% | **18.240,00€** |
| **ΓΕΝΙΚΟ ΣΥΝΟΛΟ** | **94.240,00€** |

**Ο Συντάξας ΘΕΩΡΗΘΗΚΕ**

## Γάζι 23/06/2022

**Ο Προϊσταμένος Δ/νσης**

**Τζεδάκης Κωνσταντίνος**

**Τζεδάκης Κωνσταντίνος**



## ΕΛΛΗΝΙΚΗ ΔΗΜΟΚΡΑΤΙΑ ΥΠΗΡΕΣΙΑ: «ΑΠΟΚΟΜΜΙΔΗ ΑΠΟΡΡΙΜΜΑΤΩΝ

## ΝΟΜΟΣ ΗΡΑΚΛΕΙΟΥ ΣΤΗ Δ. Ε. ΚΡΟΥΣΩΝΑ»

**ΔΗΜΟΣ ΜΑΛΕΒΙΖΙΟΥ**

**ΔΝΣΗ ΚΑΘΑΡΙΟΤΗΤΑΣ & ΑΝΑΚΥΚΛΩΣΗΣ**

**Ε Ν Δ Ε Ι Κ Ο Σ Π Ρ Ο Ϋ Π Ο Λ Ο Γ Ι Σ Μ Ο Σ**

|  |  |  |  |
| --- | --- | --- | --- |
| α/α | Ειδος εργασίας | | ΔΑΠΑΝΗ |
| 1 | Αποκομιδή απορριμμάτων ΔΕ Κρουσώνα | | 70.014,60€ |
| 2 | Κόστος επιστασίας, συντονισμού και επίβλεψης εργασιών | | 5.985,40€ |
|  | Αθροισμα εργασιών | ΣΥΝΟΛΟ | 76.000,00€ |
|  | **Φ.Π.Α 24%** | | 16.539,50€ |
|  | **ΓΕΝ. ΣΥΝΟΛΟ** | | **94.240,00€** |

Στην τιμή συμπεριλαμβάνονται όλες οι απαιτούμενες δαπάνες για την ολοκλήρωση της εργασίας, χωρίς ο ανάδοχος να δικαιούται καμία άλλη πληρωμή ή αποζημίωση.

**Ο Συντάξας ΘΕΩΡΗΘΗΚΕ**

## Γάζι 23/06/2022

**Ο Προϊσταμένος Δ/νσης**

**Τζεδάκης Κωνσταντίνος**

**Τζεδάκης Κωνσταντίνος**



## ΕΛΛΗΝΙΚΗ ΔΗΜΟΚΡΑΤΙΑ ΥΠΗΡΕΣΙΑ: «ΑΠΟΚΟΜΜΙΔΗ ΑΠΟΡΡΙΜΜΑΤΩΝ

## ΝΟΜΟΣ ΗΡΑΚΛΕΙΟΥ ΣΤΗ Δ. Ε. ΚΡΟΥΣΩΝΑ»

**ΔΗΜΟΣ ΜΑΛΕΒΙΖΙΟΥ**

**ΔΝΣΗ ΚΑΘΑΡΙΟΤΗΤΑΣ & ΑΝΑΚΥΚΛΩΣΗΣ**

**Συγγραφή Υποχρεώσεων**

**ΑΡΘΡΟ 1ο**

**ΑΝΤΙΚΕΙΜΕΝΟ ΕΡΓΑΣΙΩΝ**

Η παρούσα αφορά στην ανάθεση σύμβασης παροχής υπηρεσιών για:

την αποκομιδή των απορριμμάτων ΣΤΗ ΔΗΜΟΤΙΚΗ ΕΝΟΤΗΤΑ ΚΡΟΥΣΩΝΑ και ειδικότερα (Δημοτική Κοινότητα Κρουσώνα – Κιθαρίδα, το Κέντρο Ειδικών Παιδιών «Ο ΑΓΙΟΣ ΣΠΥΡΙΔΩΝ» και τις παρακάτω Τοπικές Κοινότητες Κορφών, Σάρχου και Λουτρακίου (Ανω & Κάτω & Ιερά Μονή Αγίων Πάντων.

## ΑΡΘΡΟ 2ο

**ΙΣΧΥΟΥΣΕΣ ΔΙΑΤΑΞΕΙΣ**

Για την ανάθεση και την εκτέλεση της σύμβασης έχουν εφαρμογή ιδίως οι κατωτέρω διατάξεις, όπως ισχύουν κατά τον χρόνο δημοσίευσης της παρούσας:

* Του Ν. 3463/2006 «Κύρωση του Κώδικα Δήμων και Κοινοτήτων».
* Του Ν. 3852/2010 «Νέα αρχιτεκτονική της αυτοδιοίκησης και της αποκεντρωμένης διοίκησης– Πρόγραμμα Καλλικράτης».
* Του Ν. 2690/1999 «Κύρωση Κώδικα Διοικητικής Διαδικασίας και άλλες διατάξεις».
* Του N. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις».
* Του Ν. 3548/2007 «Καταχώρηση δημοσιεύσεων των φορέων του Δημοσίου στο νομαρχιακό και τοπικό Τύπο και άλλες διατάξεις».
* Του N. 4013/2011 «Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων».
* Του Π.Δ 113/2010 «Ανάληψη υποχρεώσεων από τους Διατάκτες».
* Του Ν. 4155/2013 «Εθνικό Σύστημα Ηλεκτρονικών Δημοσίων Συμβάσεων και άλλες Διατάξεις», όπως τροποποιήθηκε με την Υποπαράγραφο ΣΤ 20, του Πρώτου Άρθρου του Ν. 4254/2014 (ΦΕΚ 85/Α΄/7-4-2014) και ισχύει.
* Της αριθμ. ΥΑΠ/Φ.40.4/3/1031/23-4-2012 Υπουργικής Απόφασης «Ρυθμίσεις για το Ηλεκτρονικό Δημόσιο Έγγραφο».
* Του Ν. 4270/2014 «Αρχές δημοσιονομικής διαχείρισης και εποπτεία (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις».
* Του Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)».
* Την ΚΥΑ 50910/2727/03 «Περί μέτρων και όρων για τη διαχείριση των στερεών αποβλήτων - Εθνικός και Περιφερειακός σχεδιασμός διαχείρισης».
* Των σχετικών ισχυόντων Νόμων, Προεδρικών Διαταγμάτων και Υπουργικών Αποφάσεων, που αφορούν στο Περιβάλλον και τη Διαχείριση στερεών αποβλήτων γενικότερα.

• Την αριθ. 129043/4345/08.07.2011 Εγκύκλιο του Υπ.Ε.Κ.Α.

* Τις σε εκτέλεση των ανωτέρων νόμων, Οδηγιών και Προεδρικών Διαταγμάτων εκδοθείσες λοιπές (πλην των αναφερομένων) κανονιστικές διατάξεις, καθώς και άλλες διατάξεις που αναφέρονται ρητά ή απορρέουν από τα οριζόμενα στα συμβατικά τεύχη της παρούσας σύμβασης παροχής υπηρεσιών και γενικότερα σε κάθε διάταξη (νόμου, Π.Δ. απόφασης κ.λ.π.) που διέπει την ανάθεση και εκτέλεση της παρούσας σύμβασης, έστω και αν δεν αναφέρονται ρητά παραπάνω.
* Τον Ν.3863/2010 αρθ 68 ''Συμβάσεις εργολαβίας εταιρειών παροχής υπηρεσιών''
* Τον Ν 3979/2011 αρθ 61 ''Σύναψη δημόσιων συμβάσεων παροχής υπηρεσιών καθαριότητας''
* Το ΠΔ 80/2016 ''Ανάληψη Υποχρεώσεων από του διατάκτες''

## ΑΡΘΡΟ 3ο

## ΣΥΜΒΑΤΙΚΑ ΣΤΟΙΧΕΙΑ

Συμβατικά στοιχεία του έργου είναι κατά σειρά ισχύος:

1. Η Διακήρυξη

2. Η Υπογραφείσα Σύμβαση

3. Ο Ενδεικτικός Προϋπολογισμός

4. Η Συγγραφή Υποχρεώσεων

5. Η Τεχνική Περιγραφή

7. Η υποβληθείσα Οικονομική Προσφορά

## ΑΡΘΡΟ 4ο

**ΓΕΝΙΚΟΙ ΟΡΟΙ ΚΑΙ ΠΡΟΫΠΟΘΕΣΕΙΣ**

Ο ανάδοχος υποχρεούται να εξασφαλίζει συνεχώς την απόλυτη υποστήριξη του μηχανολογικού εξοπλισμού που θα χρησιμοποιεί για την αποκομιδή των απορριμμάτων. **Οι διαγωνιζόμενοι θα υποβάλλουν στοιχεία σχετικά με την τεχνική υποδομή και οργάνωση που διαθέτουν και θα εφαρμόσουν (εξοπλισμός, προσωπικό, άδειες κλπ). Ητοι:**

1. **Υπεύθυνη Δήλωση του Ν1599/1986** του υποψηφίου αναδόχου με αναλυτικούς πίνακες του απαραίτητου ελάχιστου μηχανολογικού εξοπλισμού σε είδος/τύπο και ποσότητα. Η ως άνω υπεύθυνη δήλωση θα συνοδεύεται με αποδεικτικά στοιχεία από τα οποία να τεκμηριώνεται ότι, ο διαγωνιζόμενος έχει κατά την ημερομηνία διεξαγωγής του διαγωνισμού, στην πλήρη κυριότητα του, τον ελάχιστο απαιτούμενο μηχανολογικό εξοπλισμό, σε περίπτωση που αυτός είναι ιδιόκτητος. Ως «αποδεικτικά στοιχεία» νοούνται : επικυρωμένα αντίγραφα αδειών κυκλοφορίας, βιβλιαρίων μεταβολών, εγκρίσεις τύπου, βεβαιώσεις από την κατασκευάστρια εταιρία από την οποία θα προκύπτει η ημερομηνία κατασκευής και θέσης σε κυκλοφορία του εξοπλισμού για την περίπτωση που δεν προκύπτει η ημερομηνία αυτή από τις άδειες του εξοπλισμού ή τα βιβλιάρια μεταβολών καθώς επίσης ασφαλιστήριο, κτεο και τέλη κυκλοφορίας.

Σε περίπτωση που ο ελάχιστος απαιτούμενος μηχανολογικός εξοπλισμός δεν είναι ιδιόκτητος, η ως άνω δήλωση, θα συνοδεύεται με τα μισθωτήρια συμβόλαια ενοικίασής του ή βεβαίωση πρόθεσης συνεργασίας για μίσθωση από τον ιδιοκτήτη του, για διάστημα τουλάχιστον δώδεκα (12) μηνών, καθώς και από αποδεικτικά στοιχεία από τα οποία να τεκμηριώνεται ότι, ο εκμισθωτής έχει, κατά την ημερομηνία διενέργειας του διαγωνισμού στην πλήρη κυριότητά του τον ελάχιστο απαιτούμενο μηχανολογικό εξοπλισμό. Τα «αποδεικτικά στοιχεία» και στην περίπτωση αυτή είναι τα αναγραφόμενα παραπάνω.

1. **Υπεύθυνη Δήλωση του Ν1599/1986** του υποψηφίου αναδόχου που θα αναφέρει στην προσφορά του εκτός των άλλων τα εξής:

* Τον αριθμό των εργαζομένων που θα απασχοληθούν στο εργο
* Τις ημερες και τις ωρες εργασίας
* Τη συλλογική σύμβαση εργασίας στην οποία τυχόν υπάγονται οι εργαζόμενοι
* Το ύψος του προϋπολογισμένου ποσού που αφορά τις πάσης φύσεως νόμιμες αποδοχές αυτών των εργαζομένων
* Το ύψος των ασφαλιστικών εισφορών με βάση τα προϋπολογισθέντα ποσά. Όλα τα ανωτέρω θα υπάρχουν σε χωριστό κεφάλαιο της προσφοράς τους του απαραίτητου ελάχιστου προσωπικού που θα διατεθεί, όπως ορίζεται στο άρθρο 68 παρ. 1 του Ν. 3863/2010.

1. **Υπεύθυνη Δήλωση του Ν1599/1986** ότι έλαβε γνώση της παρούσας Διακήρυξης της υπ'αριθμ 5/2022 μελέτης της Δ/νσης Καθαριότητας και Ανακύκλωσης του Δήμου καθώς και των τοπικών συνθηκών της υπηρεσίας αυτής και ότι αποδέχεται αυτά χωρίς επιφύλαξη.
2. Άδεια συλλογής μεταφοράς αποβλήτων σε επίπεδο Νομού Ηρακλείου ή Κρήτης σε ισχύ , από τις αρμόδιες αρχές.
3. Πιστοποιητικά περιβαλλοντικής ποιότητας και διαχείρισης σύμφωνα με το αντικείμενο του διαγωνισμού και συγκεκριμένα:

* Εν ισχύ Πιστοποιητικό Συμμόρφωσης εφαρμογής Συστήματος Διαχείρισης Ποιότητας με το διεθνές πρότυπο ISO 9001:2008 ή αντίστοιχο από αναγνωρισμένο φορέα πιστοποίησης
* Εν ισχύ Πιστοποιητικό για σύστημα Περιβαλλοντικής Διαχείρισης ISO 14001 ή αντίστοιχο από αναγνωρισμένο φορέα πιστοποίησης
* Εν ισχύ Πιστοποιητικό Υγιεινής και Ασφάλειας OHSAS 18001 ή αντίστοιχο από αναγνωρισμένο φορέα πιστοποίησης.

Ο ανάδοχος τελεί πάντοτε υπό την εποπτεία της αρμόδιας υπηρεσίας του Δήμου, προς τις εντολές της οποίας οφείλει ο ίδιος και το προσωπικό του απόλυτη συμμόρφωση, ευρισκόμενος σε συνεχή επαφή για να πιστοποιείται και η εκτέλεση της εργασίας του

Ο ανάδοχος υποχρεούται να συμμορφώνεται με τις ισχύουσες Αστυνομικές, Υγειονομικές και λοιπές Διατάξεις περί καθαριότητας και επεξεργασίας απορριμμάτων.

Το πάσης φύσεως και ειδικότητας έμμισθο προσωπικό για την εκτέλεση του έργου αμείβεται και ασφαλίζεται αποκλειστικά από τον ανάδοχο. Σημειώνεται ρητά ότι απαγορεύεται η απασχόληση ανασφάλιστου προσωπικού. Σε περίπτωση απασχόλησης αλλοδαπών θα πρέπει αυτοί να κατέχουν νόμιμη άδεια εργασίας, η οποία θα θεωρείται από τις αρμόδιες υπηρεσίες

Ο ανάδοχος μπορεί να υποκατασταθεί στη σύμβαση ή για κάποιο μέρος αυτής από άλλο φυσικό η νομικό πρόσωπο που διαθέτει τα απαιτούμενα προσόντα ύστερα από έγγραφη συγκατάθεση του Δήμου που θα χορηγείται ή έπειτα από σχετική απόφαση του Δημοτικού Συμβουλίου.

Τον ανάδοχο βαρύνουν όλες οι νόμιμες κρατήσεις, ενώ ο ΦΠΑ βαρύνει τον Δήμο. Τον ανάδοχο βαρύνουν επίσης οι δαπάνες δημοσίευσης της παραπάνω δημοπρασίας.

Η Διευθύνουσα Υπηρεσία θα ορίσει και θα γνωστοποιήσει εγγράφως στον Ανάδοχο τα πρόσωπα που θα επιβλέψουν την εκτέλεση των εργασιών της σύμβασης.

## ΑΡΘΡΟ 5ο

**ΤΕΧΝΙΚΕΣ ΠΡΟΔΙΑΓΡΑΦΕΣ**

Οι Τεχνικές Προδιαγραφές ακολουθούν τα Ευρωπαϊκά πρότυπα και τις Ευρωπαϊκές Τεχνικές εγκρίσεις με τις οποίες εναρμονίζονται και οι εθνικοί υποχρεωτικοί κανόνες.

## ΑΡΘΡΟ 6ο

**ΠΛΗΡΩΜΗ ΤΟΥ ΑΝΑΔΟΧΟΥ**

Η αμοιβή του αναδόχου καθορίζεται σε 94.240,00€ με Φ.Π.Α 24% για συνολική διάρκεια ενός (1) έτους. Η πληρωμή του αναδόχου θα γίνει σε τέσσερις δόσεις μετά τις 01/12/22 μετά τις 01/03/23, μετά τις 01/06/23 και μετά τις 01/09/23)

Θα συντάσσονται από τον Ανάδοχο σχετικά τιμολόγια στις παραπάνω ημερομηνίες για τις Υπηρεσίες που έχουν προσφερθεί τα οποία θα ελέγχονται από την Υπηρεσία του Δήμου και στη συνέχεια θα εξοφλούνται.

## ΆΡΘΡΟ 7Ο

**ΠΟΙΝΙΚΕΣ ΡΗΤΡΕΣ – ΕΚΠΤΩΣΗ – ΑΝΩΤΕΡΑ ΒΙΑ**

Σημαντικότατη παράβαση της σύμβασης είναι η μη τήρηση των εργασιών όπως αυτές περιγράφονται στην τεχνική έκθεση και την Διακήρυξη και αποτυπώνονται στην υπογραφείσα Σύμβαση. Η μη τήρηση της συγκεκριμένης υποχρέωσης του Αναδόχου θεωρείται ουσιώδης πλημμέλεια που πρέπει άμεσα να αρθεί σύμφωνα με τις σχετικές διατάξεις. Η συστηματική υπαίτιος εκ μέρους του μη τήρηση της υποχρέωσης του αυτής είναι λόγος έκπτωσης αυτού σύμφωνα με τις σχετικές νομοθετικές διατάξεις.

Σε περίπτωση που συνδυασμένες δραστηριότητες κοινωνικών ομάδων δεν επιτρέπουν την είσοδο και εργασία των υπαλλήλων του Αναδόχου στις εγκαταστάσεις τελικής διάθεσης των απορριμμάτων, ο Ανάδοχος και ο Δήμος θα αναζητήσουν κατάλληλες διοικητικές ή δικαστικές εντολές για να επιστρέψουν οι εργασίες στην ομαλότητα. Την ευθύνη για ομαλή εκτέλεση της Σύμβασης με προσωπικό ασφαλείας κ.λ.π., σε περίπτωση εργασιακών προβλημάτων με το προσωπικό του, την έχει αποκλειστικά ο Ανάδοχος.

Ο Ανάδοχος έχει υποχρέωση να γνωστοποιεί με έγγραφο του στον Δήμο αμέσως κάθε περίπτωση ανωτέρας βίας, που είναι δυνατόν να επηρεάσει αυτή την σύμβαση. Η απόδειξη της ανωτέρας βίας βαρύνει εξ ολοκλήρου τον Ανάδοχο.

## ΆΡΘΡΟ 8ο

**ΓΕΝΙΚΑ ΚΑΘΗΚΟΝΤΑ ΕΥΘΥΝΕΣ – ΥΠΟΧΡΕΩΣΕΙΣ ΤΟΥ ΑΝΑΔΟΧΟΥ**

* 1. **Γενικές υποχρεώσεις και ευθύνες του Αναδόχου**

Ο Ανάδοχος δεσμεύεται ρητά και αμετάκλητα να εκπληρώνει τις υποχρεώσεις του, όπως αυτές προσδιορίζονται στα Συμβατικά Τεύχη που συνοδεύουν την Διακήρυξη με επιδεξιότητα, επιμέλεια και επαγγελματική κρίση, και αναλαμβάνει όλες τις ευθύνες που απορρέουν από τη Σύμβαση.

Αν ο Ανάδοχος κληθεί από τον Δήμο να παρέμβει σε υπόθεση μεταξύ αυτού (του Δήμου) και τρίτου, υποχρεώνεται να ενεργήσει σύμφωνα με τη Σύμβαση. Εάν από τη σύμβαση δεν συνάγεται ο τρόπος δράσης του, απευθύνεται στον εργοδότη ζητώντας σχετικές οδηγίες.

## Ανάληψη ευθύνης από τον Ανάδοχο

Ο Ανάδοχος αναλαμβάνει την υποχρέωση και λαμβάνει όλα τα αναγκαία μέτρα προκειμένου να απαλλάσσει τον εργοδότη και τους υπαλλήλους του από κάθε ευθύνη, όσον αφορά σε οποιεσδήποτε διεκδικήσεις ή ευθύνες μπορεί να ανακύψουν από ατύχημα ή θάνατο προσωπικού του Αναδόχου.

Καθ' όλη τη διάρκεια ισχύος της σύμβασης, αλλά και μετά τη λήξη ή λύση αυτής, ο Ανάδοχος (και οι προστεθέντες του) αναλαμβάνει την υποχρέωση να μη γνωστοποιήσει σε τρίτους (συμπεριλαμβανομένων των εκπροσώπων του ελληνικού και διεθνούς τύπου), χωρίς την προηγούμενη έγγραφη συγκατάθεση του εργοδότη, οποιαδήποτε έγγραφα ή πληροφορίες που θα περιέλθουν σε γνώση του κατά την εκτέλεση των υπηρεσιών και την εκπλήρωση των υποχρεώσεων τους.

## Ανωτέρα Βία

Αν κατά την εκτέλεση της σύμβασης επισυμβούν γεγονότα ή περιστατικά "ανώτερης βίας", τα οποία σαφώς και αποδεδειγμένα βρίσκονται υπεράνω του ελέγχου και της ευθύνης των συμβαλλομένων, καθένα εκ των μερών δικαιούται να αναστείλει την εκπλήρωση των συμβατικών του υποχρεώσεων, εφόσον αυτά τα γεγονότα ή περιστατικά παρεμποδίζουν την εκπλήρωση τους. Το παραπάνω δικαίωμα υφίσταται μόνο στις περιπτώσεις που οι συνέπειες των περιστατικών αυτών δεν ρυθμίζονται από το Νόμο, ή τη σύμβαση.

Η μη εκπλήρωση των συμβατικών υποχρεώσεων κατά τη διάρκεια της αναστολής, δεν δημιουργεί δικαίωμα ή αξίωση υπέρ ή κατά του ετέρου των συμβαλλομένων. Δεν αναστέλλεται η εκπλήρωση υποχρεώσεων ή η καταβολή αμοιβών, που κατέστησαν απαιτητές πριν από την επέλευση των άνω γεγονότων ή περιστατικών.

Διαφωνίες, διενέξεις και διαφορές που θα ανακύψουν κατά την εκτέλεση της Σύμβασης δεν δικαιολογούν την εκ μέρους του Αναδόχου άρνηση παροχής των υπηρεσιών και εκτέλεσης των καθηκόντων του όπως αυτά προβλέπονται στη Σύμβαση, εκτός αν τούτο ρητώς προβλέπεται από το Νόμο ή την σύμβαση. Αν παρότι δεν υφίσταται τέτοιο δικαίωμα, ο Ανάδοχος αρνηθεί την εκτέλεση της σύμβασης, ο Δήμος μπορεί να κηρύξει τον Ανάδοχο έκπτωτο, κατά τις σχετικές διατάξεις του νόμου.

## ΑΡΘΡΟ 9ο

**ΖΗΜΙΕΣ – ΑΤΥΧΗΜΑΤΑ**

Ο ανάδοχος έχει υποχρέωση και ευθύνη να παίρνει όλα τα μέτρα που πρέπει για την ασφάλεια του προσωπικού που απασχολεί για την εκτέλεση του έργου και για την πρόληψη ατυχημάτων ή ζημιών σε οποιαδήποτε πρόσωπα ή πράγματα. Για ατυχήματα ή ζημιές που τυχόν θα συμβούν στο προσωπικό του αναδόχου ή σε οποιονδήποτε τρίτο, ο Δήμος δεν έχει καμία ευθύνη. Οι ευθύνες βαρύνουν αποκλειστικά τον ανάδοχο, αστικές και ποινικές, σύμφωνα με τις διατάξεις των οικείων νόμων για τις περιπτώσεις αυτές. Σε περίπτωση βλάβης του εξοπλισμού ή οποιονδήποτε τρόπο αδυναμίας εργασίας, ο ανάδοχος υποχρεούται στην άμεση αντικατάστασή του με άλλο.

## ΆΡΘΡΟ 10

**ΓΛΩΣΣΑ ΕΠΙΚΟΙΝΩΝΙΑΣ**

Η Σύμβαση θα συνταχθεί στην ελληνική γλώσσα.

Όλες οι επικοινωνίες (προφορικές και γραπτές) μεταξύ του Αναδόχου και του Εργοδότη ή άλλων ελληνικών αρχών ή φορέων θα γίνονται στην ελληνική γλώσσα. Οπουδήποτε και οποτεδήποτε κατά τη διάρκεια ισχύος της Σύμβασης απαιτηθεί ερμηνεία ή μετάφραση από ή / και προς τα ελληνικά, αυτές θα εξασφαλίζονται από τον Ανάδοχο και με κόστος που θα βαρύνει τον ίδιο.

Σε κάθε περίπτωση αμφισβητήσεων ή διαφορών, το ελληνικό κείμενο κατισχύει των εγγράφων σε αλλοδαπή γλώσσα.

**Ο Συντάξας ΘΕΩΡΗΘΗΚΕ**

## Γάζι 23/06/2021

**Ο Προϊσταμένος Δ/νσης**

**Τζεδάκης Κωνσταντίνος**

**Τζεδάκης Κωνσταντίνος**



## ΕΛΛΗΝΙΚΗ ΔΗΜΟΚΡΑΤΙΑ ΥΠΗΡΕΣΙΑ: «ΑΠΟΚΟΜΜΙΔΗ ΑΠΟΡΡΙΜΜΑΤΩΝ

## ΝΟΜΟΣ ΗΡΑΚΛΕΙΟΥ ΣΤΗ Δ. Ε. ΚΡΟΥΣΩΝΑ»

**ΔΗΜΟΣ ΜΑΛΕΒΙΖΙΟΥ**

**ΔΝΣΗ ΚΑΘΑΡΙΟΤΗΤΑΣ & ΑΝΑΚΥΚΛΩΣΗΣ**

**Έντυπο Οικονομικής Προσφοράς**

|  |  |  |  |
| --- | --- | --- | --- |
| **Α/Α** | **Συνοπτική Περιγραφή Εργασίας** | **Ενδεικτικός Προϋπολογισμός Υπηρεσίας** | **Συνολική Προσφερόμενη Τιμή** |
| 1 | Αποκομιδή απορριμμάτων στη ΔΕ Κρουσώνα | **76.000,00€**  (εβδομήντα έξι χιλιάδες ευρώ)  Ολογράφως | Αριθμητικώς |
| Αριθμητικώς | | | Ολογράφως |
| Φ.Π.Α. που αναλογεί (24%) | | **18.240,00€** |  |
| Γενικό Σύνολο | | **94.240,00€** |  |

**Ο Συντάξας ΘΕΩΡΗΘΗΚΕ**

## Γάζι 23/06/2022

**Ο Προϊσταμένος Δ/νσης**

**Τζεδάκης Κωνσταντίνος**

**Τζεδάκης Κωνσταντίνος**